324 C. PLINII HIST. NAT. LIB. XXIU. 



medentur. Tussi quoque veteri tritae, et in aqua mtilsa 

 potae. Quidam adjiciunt grana piperis , alii e passo bi- 

 bunt. Pistacia eosdem usus et efFectus habent, quos pinei 

 nuclei, praeterque ad serpeatium ictus, sive edantur, 

 sive bibantur. 



Caslaneae vehementer sistunt stomachi et ventris 

 fluxiones , alvum cient , sanguinem exscreantibus pro- 

 sunt f carnes alunt. 



De siliquis , v. De corno, i. De unedone. 



LXXIX. Siliquae rcentes , stomacho inutiles , alvum 

 solvunt sedem siccatae sistunt, stomachoque utiliores 

 fiunt. Urinam cient. Syriacas in dolore stomachi temas 

 in aquae sextariis decoquunt quidam ad dimidium , 

 eumque succuni bibunt. Sudor virgae corni arboris la- 

 mina ferrea candente exceptus , non contingente ligno , 

 illitaque inde fernigo, incipientes lichenas sanat. Arbu- 

 tus sive unedo , fructum fert difBcilem concoctioni , et 

 stomacho inutilem. 



De lanrs, lxix. 



LXXX. Laurus excalfactoriam naturam habet , et 

 foliis, et cortice, et baccis : itaque decoctum ex his, 

 maxime e foliis , prodesse vulvis et vesicis convenit. 

 lUita vero vesparum , crabronumque , et apium , item 



